PAMOKOS PLANAS

|  |  |  |  |
| --- | --- | --- | --- |
| Klasė, dalykas | 4 klasė, lietuvių kalba | | |
| Pamokos tema | Lietuvių kalbos tarmės | | |
| Pamokos tipas | Žinių ir įgūdžių pritaikymo pamoka. | | |
| Mokymosi uždavinys (-iai) | Elementariai susipažinę su lietuvių kalbos tarmėmis, sužinoję po 1-2 patį ryškiausią žemaičių, rytų aukštaičių, pietų aukštaičių, vakarų aukštaičių tarmės požymį, pasidžiaugs savo, senelių tarme - skaitys eilėraštukus žemaitiškai. | | |
| Įsivertinimo kriterijus | Mokiniai turi nuspalvinti kontūrinio žemėlapio dalį ir priklijuoti bendrame Lietuvos tarmių žemėlapyje, papasakoti, kokį plotą užima pasirinkta etnografinė sritis, aptarti, kaip sekėsi atlikti užduotis. | | |
| Mokymo(-si) metodai | Diskusija, aiškinimas, demonstravimas, darbas grupėse. | | |
| Priemonės | Vadovėlis - E. Marcelionienė, V. Plentaitė ,, Naujasis šaltinis“ 4 klasei. ,,Lietuvos etnografiniai regionai ir jų folkloro ypatumai“. Kompaktinė plokštelė prie Eirimo Veličkos sudaryto dainų rinkinio (tarmiškai atliekamos dainos) ,,Mačiau mačiau kukutį“ (V., Kronta, 2005)  mačiau kukutį“ (sudarėEirima Velička“ | | |
| MOKYMO IR MOKYMOSI VEIKLOS | | | |
| BENDROJI DALIS. Mokinių sudominimas, pamokos uždavinio skelbimas, jų patirties išsiaiškinimas | | Trukmė | Komentarai |
| Mokytojos veiksmai : Pakabina didelį kontūrinį Lietuvos žemėlapį, išdalija mokiniams A4 formato Lietuvos kontūrinius žemėlapius, padalintus į 4 dalis (pagal tarmes). Mokinius suskirsto į 4 grupes, įvardina pamokos temą, uždavinius ir vertinimo kriterijus.  Mokinių veiksmai : klausosi, ko pamokoje mokysis, kokias užduotis atliks, kokio rezultato sieks. | | 10 min. | Mokytoja prieš pamoką kiekvienai grupei paruošia užduočių lapus bei lenteles, kuriose už teisingai atliktą užduotį mokiniai kaups grupės ,,uždirbtus“ taškus . Pamokos pabaigoje mokiniai trijų spalvų kortelėmis įsivertins, kaip sekėsi dirbti grupėje. |
| PAGRINDINĖ DALIS. | | Trukmė | Komentarai |
| Mokytoja paprašo mokinių atsiversti vadovėlio 12 psl. Aptaria lietuvių kalbos tarmių žemėlapį. Mokiniai identifikuoja, kurią (žemaičių, rytų, pietų ar vakarų aukštaičių) tarmę, grupė pristatys klasės draugams.  1 užduotis: mokiniai grupėse skaito tarmiškus tekstus, išrašo nagrinėjamos tarmės žodžius plakatėlyje ir perrašę bendrine kalba, pristato klasės draugams.  Mokytoja vertina, kaip pavyko 1-oji užduotis: skiria po tašką už raiškiai, sklandžiai perskaitytą tekstą ir teisingą ,,vertimą“ į bendrinę kalbą.  2 užduotis: tekstų nagrinėjimas ir 1-2 tarmės požymių radimas. Kiekviena grupė nagrinėja tekstą ir išsiaiškinusi ryškiausias tarmės ypatybes, pateikia išvadas klasės draugams: rytų aukštaičiai *an, am, en, em* verčia į *un, um, in im* bei *kirčiuotas balsis a verčiamas o;* pietų aukštaičiai *ą, ę* verčia į *ų, į; č, dž –* į *c, dz; t, d –* į *d, dz (dzūkavimas);* vakarų aukštaičiai *kalba beveik bendrine kalba,* bet pailgina mišriųjų dvigarsių *i, u;* trumpina žodžius vns.  *Vt. L (žemėje – žemė);* žemaičiai dvibalsius *ie, uo* verčia į *ei, ou* arba į *i, u,* arba *e, o;* taip pat vietoje *o, ė* taria dvibalsius *uo, ie.* Mokytoja skiria po tašką už atliktą užduotį.  3 užduotis: paklausyti tarmiškai atliekamų dainų (,,Kad aš turėtau pas tėvulį valalį“ (Dzūkijoje), ,,Oi tu aržuolėli“ (Suvalkijoje), ,,Aš regėjau kukutį“ (Žemaitijoje), ,,Čiutyta rūtala“ ( Rytų Aukštaitijoje) ir nusprendus, kokioje Lietuvos etnografinėje dalyje jos įrašytos, pasirinkti savo etnografinio regiono kūrinį. Mokytoja skiria už teisingą atsakymą po tašką.  4 užduotis: perskaityti eilėraštį gimtąja tarme. Mokiniai pasirenka patinkančius eilėraščius iš T. Ūksienės knygelės,, Zuikeli biednas”. Skaito žemaitiškai. | | 25 min. | Mokiniai, skatinami draugiškai susitarti ir nuspręsti, kas skaitys tekstą, o kas atliks užduotis raštu.  Trečiąją užduotį mokytoja pateikia naudodama multimediją. Išklausę visas 4 dainas, parašo tik vienos dainos pavadinimą (savo regiono).  Mokytoja stebi, kaip mokiniams sekasi pasirinkti žemaitiškus kūrinius. |
| BAIGIAMOJI DALIS. Apibendrinimas: vertinimas, įsivertinimas, refleksija.  Suskaičiavę surinktus taškus, mokiniai nuspalvina kontūrinio žemėlapio dalį ir priklijuoja bendrame (didžiajame) Lietuvos tarmių žemėlapyje. Pasidžiaugia, kad mūsų seneliai išlaikė tarmišką šneką.  Įsivertinimas: kiekviena grupė pasakoja, kokį plotą užima pasirinkta etnografinė sritis, aptaria, kaip sekėsi atlikti užduotis ir pakelia žalią, geltoną ar raudoną kortelę, reiškiančią asmeninį indėlį grupinėje veikloje.  Mokytoja pasidžiaugia mokinių rezultatais. | | Trukmė  10 min. |  |
| Priedai. | | | |